ମହେନ୍ଦ୍ରଗିରି ପାହାଡ଼ରୁ ଖସିପଡ଼ି ଅଟୋ ଚାଳକ ମୃତ\nଗଞ୍ଜାମ,୧୬।୧୨(ଡି.ଏନ.ଏ.): ଗଞ୍ଜାମ ସହରର କିଛି ଅଟୋ ଚାଳକ ଶୁକ୍ରବାର ଗଜପତି ଜିଲାର ମହେନ୍ଦ\nମହେନ୍ଦ୍ରଗିରି ପାହାଡ଼ରୁ ଖସିପଡ଼ି ଅଟୋ ଚାଳକ ମୃତ\t December 17th, 00:00 AM December 17th, 00:00 AM\nଗଞ୍ଜାମ,୧୬।୧୨(ଡି.ଏନ.ଏ.): ଗଞ୍ଜାମ ସହରର କିଛି ଅଟୋ ଚାଳକ ଶୁକ୍ରବାର ଗଜପତି ଜିଲାର ମହେନ୍ଦ୍ରଗିରି ପାହାଡ଼କୁ ବୁଲିବା ପାଇଁ ଯାଇଥିବା ବେଳେ ଜଣେ ଚାଳକ ପାହାଡ଼ରୁ ଖସିପଡ଼ି ମୃତ୍ୟୁବରଣ କରିଥିବା ଜଣାପଡ଼ିଛି। ସେ ହେଲେ ଗଞ୍ଜାମ ବ୍ଲକ କାଇଁଚପୁର ପଞ୍ଚାୟତ ମାଳୀ ଜଗନ୍ନାଥପୁର ଗ୍ରାମର ଲକ୍ଷ୍ମଣ ମହାପାତ୍ର (୪୫)। ଶୁକ୍ରବାର ସକାଳେ ଏକ ବୋଲେରୋ ଗାଡ଼ି ଯୋଗେ ୯ ଜଣ ମହେନ୍ଦ୍ରଗିରି ବୁଲିବାକୁ ଯାଇଥିଲେ। ସେଠାରେ ଅପରାହ୍ନ ପ୍ରାୟ ୪ଟାରେ ଲକ୍ଷ୍ମଣ କୌଣସି କାରଣରୁ ପାହାଡ ତଳକୁ ଖସି ପଡ଼ିଥିଲେ। ଫଳରେ ଘଟଣାସ୍ଥଳରେ ହିଁ ତାଙ୍କର ମୃତ୍ୟୁ ହୋଇଯାଇଥିଲା। ସହଯୋଗୀମାନେ ମୃତଦେହ ନେଇ ରାତି ୨ଟାରେ ଗ୍ରାମରେ ପହଞ୍ଚତ୍ଥିଲେ। ଏନେଇ ଗଞ୍ଜାମ ମା' ବୁଢ଼ୀ ଠାକୁରାଣୀ ଅଟୋ ସଂଘ ପକ୍ଷରୁ ସ୍ଥାନୀୟ ଏଲେମା ମନ୍ଦିରରେ ଶନିବାର ଶୋକସଭା ଅନୁଷ୍ଠିତ ହୋଇଥିଲା। ସଂଘ ସଭାପତି ରମେଶ ଚନ୍ଦ୍ର ଗୁରୁଦାସ, ସମ୍ପାଦକ ହାଡ଼ୁବନ୍ଧୁ ବେହେରାଙ୍କ ସମେତ ବହୁ ଅଟୋ ଚାଳକ ଅମର ଆତ୍ମାର ସଦଗତି ନିମନ୍ତେ ଦୁଇ ମିନିଟ ନୀରବ ପ୍ରାର୍ଥନା କରିଥିଲେ। ପରେ ମୃତକଙ୍କ ଘରକୁ ଯାଇ ସମବେଦନା ଜଣାଇବା ସହ ୧୦ ହଜାର ଟଙ୍କା ସହାୟତା ପ୍ରଦାନ କରାଯାଇଥିବା ସଂଘ ସୂଚନା ଦେଇଛି।
